Gustave Doré
Store norske leksikon,Kunst og estetikk,Bildende kunst,Grafikk
Gustave Doré var en fransk illustratør, maler og billedhugger, og romantikkens fremste bokillustratør. Hans illustrasjoner kjennetegnes av merkelige og dramatiske lyseffekter. En stor produksjon førte ofte til en skjematisk, rutinemessig behandling; han kunne til tider ha inntil 40 medarbeidere.
Illustrasjonene til Bibelen (1865-1866) og Dantes Helvete (1861) er de mest kjente. Av hans øvrige arbeider kan nevnes illustrasjonene til Cervantes' Don Quijote (1863), Rabelais (1854), Balzacs Contes drôlatiques (1855), Miltons Paradise Lost (1865), La Fontaines fabler (1867), Ariostos Orlando Furioso (1879).Doré arbeidet også som skulptør og utførte blant annet monumentet over Alexandre Dumas, Place Malesherbes, Paris. Les mer i Store norske leksikon grafikk romantikken grafikk – historikk